open-index/open-wikipedia-markdown huggingface dataset:
Arjen Robben

**Arjen Robben** (født 23. januar 1984) er en nederlandsk tidligere fotballspiller.

Han begynte å spille fotball som seksåring på det lokale laget VV Bedum, og gikk som juniorspiller over til FC Groningen. Han har tidligere spilt for PSV Eindhoven, Chelsea FC og Real Madrid. Han gikk til FC Bayern München etter å ha signert for den tyske klubben 28. august 2009. Han blir beskrevet som en rask og teknisk ving med en meget god venstrefot. Han scoret 2-1 målet mot Borussia Dortmund i Champions League finalen 2012/2013.

16. januar 2017 skrev han under på en ny ettårskontrakt med Bayern München til 30. juni 2018.

4. juli 2019 la han opp som fotballspiller.

27. juni 2020 skrev han under for FC Groningen.

15. juli 2021 la han opp som fotballspiller for andre gang.

## Landslaget
Han debuterte på  30. mars 2003, som 19-åring. Han spilte 96 landskamper og skåret 37 landslagsmål og avsluttet sin landslagskarriere i kvalifiseringskampen mot Sverige 10. oktober 2017 da det ble avgjort at Nederland ikke gikk videre til VM-sluttspillet i 2018.

## Meritter
### PSV Eindhoven
* Eredivisie (1): 2003

### Chelsea
* Premier League (2): 2005, 2006
* FA-cupen (1): 2007
* Ligacupen (2): 2005, 2007
* FA Community Shield (1): 2005

### Real Madrid
* La Liga (1): 2008
* Supercopa de España (1): 2008

### Bayern München
* UEFA Champions League (1): 2013
* UEFA Super Cup (1): 2013
* VM for klubblag (1) 2013
* Bundesliga (8): 2010, 2013, 2014, 2015, 2016, 2017, 2018, 2019
* DFB-Pokal (3): 2010, 2013, 2014
* DFB Supercup (2): 2010, 2012

### Nederland
* VM-Sølv (1): 2010
* VM-Bronse (1): 2014

### Individuelt
Årets fotballspiller i Tyskland (1): 2010

## Referanser


## Eksterne lenker
*
Nelson Muntz

**Nelson Muntz** er en figur i TV-serien The Simpsons som gis stemme av Nancy Cartwright. 

Nelson er 10 år gammel, og går i samme klasse som Bart Simpson. Han kommer fra et veldig fattig hjem der han det meste av livet har bodd alene med sin mor, som fikk sparken fra en fastfood-kjede, og han har heller ingen videre suksess på skolen. I de tidligste sesongene fremstår han som en bølle som henger sammen med eldre bøller. Utover i serien blir imidlertid bildet nyansert, og Nelson fremstår til tider som en venn av Bart og Milhouse og endog nerden Martin Prince.

Faren til Nelson skal ha forlatt Nelson og moren hans, når han skulle kjøpe sigaretter ved en butikk. Men Nelsons far kommer tilbake i den sekstende sesongens episode *Sleeping with the Enemy.* Det viser seg at faren hans ikke forlot familien sin med vilje. Faren hans spiste litt sjokolade, uten å vite at sjokoladen også inneholdt peanøtter. Faren hans utviklet derfor en veldig allergisk reaksjon, og 90 prosent av kroppen hans blir dekket av enorme svulster. Men når faren hans løper ut av butikken, blir han umiddelbart plukket opp av et omreisende sirkus som brukte ham til et freak show. Men i løpet av alle disse forestillingene kastet sirkus-besøkende enda flere peanøtter på ham, noe som gjorde den allergiske reaksjonen hans mye verre. Dette forhindret ham fra å få sitt vanlige ansikt tilbake. Men når sirkuset var på vei gjennom Springfield igjen mange år senere, kjenner Bart Simpson ham igjen - og tar ham med seg hjem til Nelson igjen.

Nelsons kanskje fremste varemerke er den markante latteren hans. Når han opptrer som mobber anklager han typisk mobbeofrene for å gjøre det mot seg selv («Slutt å slå deg selv!», «Hvorfor kaster du tomater på deg selv?»). I en episode hadde han et forhold til Lisa, men hun slo opp etter at hun oppdaget at han hadde løyet for henne. I en episode tok også Marge på seg ansvaret som surrogatmor for ham.

Nelson har vært med siden den første sesongen av The Simpsons, og debuterte i 1990.
Nylonstreng

**Nylonstreng** er den typiske strengetypen på klassiske gitarer. Strengene egner seg godt for fingerspill, og gir en fyldig, rund lyd, med relativt kort tonevarighet (*[[sustain]]*). Et av deres fremste fortrinn er at gitaristen i stor grad kan forme tonekarakteren ved hjelp av varierende spilleteknikk.

Historisk var strenger til klassiske gitarer, og gitarlignende instrumenter laget av tarm, og de aller første serieproduserte nylonstrengene, *«Augustine classical guitar strings»*, kom ikke i for salg før i 1948.

## Historie
På 1930-tallet hadde det amerikanske selskapet DuPont klart å fremstille tråd av polyamider, en oppfinnelse de kalte nylon. Gitarmakeren Albert Augustine eksperimenterte en stund med nylonstrenger på den spanske gitaren. Inspirert av sin kone Rose, og mangel på råvarer til tradisjonelle strenger, gikk han til DuPont i håp om at de ville produsere dem for ham. DuPont var i utgangspunktet skeptisk til nylontrådens akustiske egenskaper, men ble overbevist etter at paret besøkte bedriften for en prøvespilling. DuPont skal straks ha blitt interessert i prosjektet, og etter tre års utvikling var strengene klar for markedet.

Noen kilder fremhever også at nylonstrengene var et samarbeid mellom ekteparet Augustine. Sammen stifter de selskapet *Albert Augustine Ltd*, et selskap som fremdeles er en storselger, med mer enn 2 millioner sett med gitarstrenger hvert år.

I moderne tid er det et stort antall produsenter av strengetypen.

## Se også
* Klassisk gitar
* Albert Augustine
* Gitarens historie

## Referanser


## Eksterne lenker
* Lillebjørn Nilsen: «Nylon eller stål?», i *Lillebjørns gitarbok*, Oslo: Ad notam Gyldendal, 1992, s. 161
* albertaugustine.com
Frankenstein all’Italiana

***Frankenstein all'Italiana*** er en italiensk skrekk-komedie fra 1975 basert på romanen *[[Frankenstein]]* av Mary Shelley, regissert av Armando Crispiono.

## Handlingen
En gal vitenskapsmann skaper et Frankenstein-monster som er mer «begavet» enn sine forgjengere, og bruker sine kvinnelige assistenter for å bevise dette.

## Rolleliste

## Se også
*Liste over Frankenstein-filmer

## Eksterne lenker
*
Victor Frankenstein (film)

***Victor Frankenstein*** er en svensk-irsk skrekkfilm fra 1977 regissert av Calvin Floyd og basert på Mary Shelley roman *[[Frankenstein]]*. Hovedrollene spilles av Leon Vitali og Per Oscarsson.

Filmen er blitt beskrevet å være meget tro mot Shellyes roman.

## Handling
Dr. Victor Frankenstein er på jakt etter livets hemmeligheter, og hvordan det kan være mulig å gjenopplive de døde, noe som fører til skapelsen av et monster - og dette fortærer snart hele familien hans.

## Rolleliste
* Leon Vitali - Victor Frankenstein
* Per Oscarsson - Monstret
* Nicholas Clay - Henry Clerval
* Stacy Dorning - Elizabeth
* Jan Ohlsson - William (Victors lillebror)
* Olof Bergström - Victors far
* Mathias Henrikson - Walton
* Håkan Söderberg - Waltons far
* Ruben Jonsson - Victors onkel

## Se også
*Liste over Frankenstein-filmer

## Referanser


## Eksterne lenker
*
Eilev Smedal

**Eilev Smedal** (født 10. juli 1889, død i 30. januar 1938 i USA) var en lege og spelemann fra Seljord i Telemark. Han var fra Flatdal og var en av fem brødre som alle spilte hardingfele: Harald, Gunleik, Olav, Gregar og Eilev.

Han tok legeutdannelse ved Universitetet i Oslo og deretter ved Rush Medical College i Chicago i 1916 etter at han emigrerte til Amerika i 1914. Han spilte inn for voksrull i 1913 og 1914 før han reiste og holdt tradisjonen ved like i Amerika. Spillestilen hans skulle komme til å bety mye for Olav Groven.

I 1928 var han hjemme i Telemark igjen og etterlot seg varige inntrykk gjennom personlighet og spell. Han hadde et svært utbrodert spill med mange forsiringer, som det ikke er lett å gjengi.  

I 1935 var han hjemme nok en gang, og denne gangen spilte han inn for Norsk rikskringkasting i regi av Eivind Groven. Innspillingene ble en verdifull kilde til Smedalsspelet og var i flittig bruk. Før han reiste tilbake til Amerika fikk han spilt i flere bryllup i Telemark, og kom til å påvirke de yngre spelemennene der, spesielt Eivind Mo. 

Han døde i La Crosse, Wisconsin i USA i 1938. Han var gift med Orletta Hendrickson (1877-1938) og hadde en datter Gunhild Ann Smedal (1925-2006).

## Referanser
Symreslekta

* gulveis
* hvitveis

**Symreslekta** (*Anemone*) er en slekt med omtrent 120 arter i soleiefamilien. De er nært beslekta med blåveisslekta (*Hepatica*) og kubjelleslekta (*Pulsatilla*), og noen botanikere slår disse to slektene sammen med *Anemone*. Symrene er flerårige urter, med fem eller flere kronbladaktige blomsterdekkblad. Mange av artene er populære hageplanter.

## Noen kjente arter

* Alpesymre (*A. narcissiflora*) En art fra Alpene, som dyrkes i hager.
* Gulveis (*A. ranunculoides*)
* Hvitveis (*A. nemorosa*)
* Høstanemone (*A. hupehensis*) Dette er en art fra Kina og Japan, som blomstrer om høsten. Den dyrkes i hager, og har rosa blomster.
* Kronsymre (*A. coronaria*) Dette er en art fra middelhavsområdet med store blomster i mange farger. Den dyrkes i hager, men overlever ikke vinteren utendørs i Norge.
* Filtsymre (*A. sylvestris*) Dette er et karakteristisk art for steppene i Øst-Europa og Sentral-Asia, men den finnes vest til Frankrike og på Gotland i Sverige. Skogsymre blir ca. 40 cm høy, og dyrkes ofte i hager.
* Vårsymre (*A. blanda*) Denne arten vokser i fjellene på Balkan. Den dyrkes i hager, og har hvite, rosa eller blå blomster.

## Eksterne lenker
*
Anemone

**Anemone** kan sikte til:

* Symreslekta (*Anemone*), en slekt i soleiefamilien
* Sjøanemoner (Actiniaria), en gruppe koralldyr
Meteoroide

En **meteoroide** er et relativt lite objekt i solsystemet. Størrelsen kan variere fra størrelsen til et sandkorn og opp til 900 meters diameter. Meteoroider er fragmenter av asteroider eller dvergplaneter, særlig fra asteroidebeltet mellom Mars og Jupiter, som brytes løs fra moderlegemet og går inn i bane rundt solen. Banen kan være irregulær og krysse eller kollidere med planeters baner.

Når en meteoroide kommer inn i en planets atmosfære, vil den varmes opp og delvis eller helt fordampe. Den enorme hastigheten på 25–72 km/sek skaper meget stor friksjon og varmeutvikling i en atmosfære, og mye av meteoroiden vil brenne opp. Gassen som slippes ut av meteoroiden vil bli ionisert og glødende, og oppfattes fra jordkloden som lysende. Denne effekten blir kalt en meteor eller *stjerneskudd*. Hvis en del av meteoroiden forblir intakt når den treffer bakken, blir den kalt en meteoritt.

## Se også
*Meteor
*Meteoritt
*Meteorsverm

## Referanser
Michael Tonge

**Michael William Tonge** (født 7. april 1983) er en engelsk fotballspiller som sist spilte for den engelske klubben Port Vale FC.

Tonge startet sin karriere hos Manchester United, men gikk til Sheffield United i en alder av 16 år etter og ha blitt løst fra sin kontrakt med Manchester United. Tonge kan spille både sentral midtbane og på venstrevingen. I april 2000 var han på førstelaget til Sheffield United, i 2002 fikk han sitt store gjennombrudd da Sheffield United kom til semifinalen i både FA-cupen og Ligacupen og klubber som Liverpool FC var da interessert i ham, men han ble i Sheffield United og han har spilt over 200 kamper for klubben og de ligger nå i The Championship (nivå 2).

## Karriere

 Kun ligakamper.

## Referanser


## Eksterne lenker
*
Kamarilja

**Kamarilja** er betegnelsen på en gruppe personer som nyter en herskers gunst, og som dermed uten å ha formelt ansvar, utøver hemmelig makt og innflytelse.

## Etymologi
Begrepet skriver seg fra spansk *camarilla*, som på norsk er oversatt til *lite kammer.*

## Historie
Begrepet skriver seg opprinnelig fra Spania under Ferdinand VII (1814–33). 

I tysk historie er begrepet brukt om kretsen rundt keiser Vilhelm II, og senere den tilsvarende krets rundt president Paul von Hindenburg. Spesielt i Weimarrepublikkens sene år, da Hindenburg var svekket av senilitet og den politiske situasjonen var kaotisk, spilte kamariljaen en rolle.

## Paul von Hindenburgs kamarilja
*Oskar von Hindenburg, sønn og adjutant
*Otto Meissner, statssekretær
*Elard von Oldenburg-Januschau, storgodseier, lobbyist og DNVP-politiker
*Franz von Papen, katolsk politiker og senere rikskansler
*Kurt von Schleicher, general og senere rikskansler
*Alfred Hugenberg, mediemogul og politiker
*August von Mackensen, generalfeltmarskalk

## Referanser
Ricardo Carvalho

**Ricardo Carvalho** (født 1978) er en portugisisk fotballtrener og tidligere -spiller.

Carvalho ble regnet som en midtstopper i verdensklasse med gode offensive kvaliteter. Før han kom til  spilte han for , , , Vitória og Leça. Han forlot Real Madrid i 2013 og avsluttet den profesjonelle karrieren med tre sesonger i franske , samt en sesong i den kinesiske klubben Shanghai SIPG i 2017.

## Landslaget
Carvalho spilte 89 A-landskamper for  og var en nøkkelspiller på Portugals landslag, både i det defensive og offensive spillet.
Han ble tatt ut i s EM-tropp til EM i Frankrike 2016.

## Trenerkarriere
Carvalho var assistenttrener i  fra 2021 til 2023. Siden sommeren 2023 har han vært assistettrener for .

## Referanser


## Eksterne lenker
*
Klodvig III

**Klodvig III** var konge av Austrasia fra 675 til 676. Han var muligens sønnen til Teoderik III eller Klodvig II. De austrasiske magnatene som utropte ham, kalte ham uekte sønn av Klotar III.

Magnatene plasserte ham på tronen i opposisjon til den unge Dagobert II, som Wulfoald, rikshovmesteren, ønsket skulle bli konge. På denne tiden flyktet Ebroin, tidligere rikshovmester i Neustria, fra sitt fangenskap i et kloster og sluttet seg til tilhengerne til Klodvig. Han håpet antagelig på å bruke kravet til å motsette seg Teoderik II og Pipin av Heristal i Neustria og Burgund også. Selv om Ebroin ønsket det, klarte han aldri å fjerne Teoderik og Pipin, selv om han til slutt ble anerkjent som rikshovmester i sin gamle post.

Klodvig døde kort tid etter at han ble konge og gjorde aldri noe av egen vilje. Han var en marionett til fraksjonen. Muligheten er til stede for at Klodvig III som ikke alltid regnes blant frankernes konger, egentlig ikke var merovinger.

## Referanser


## Litteratur
* Margarete Weidemann: *Zur Chronologie der Merowinger im 7. und 8. Jahrhundert.* I: *[[Francia (Zeitschrift)|Francia]]* Bd. 25/1 (1998), s. 177–230 (Digitalisert)
* Martina Hartmann: *Die Merowinger.* Beck, München 2012, ISBN 978-3-406-63307-2, s. 52.

## Eksterne lenker
* Oxfords merovingerside (engelsk)
Christian Sund

**Christian Sund** (født 28. desember 1978 i Vasa) er en finsk fotballspiller. Han spiller for den finske klubben FC Lathi. Sunds posisjon på banen er ving.

Sund kom til Stabæk før 2005-sesongen. Sund slet denne sesongen med lite spilletid og manglende tillit fra trener Jan Jönsson og gikk gratis til FC Lahti midt i 2006 sesongen.

Sund har tidligere spilt for klubbene FC Lahti, Östers IF, Helsingfors IFK og Vaasan Palloseura. Han har én U21-landskamp for Finland.

## Referanser


## Eksterne lenker
*
Maud von Ossietzky

**Maud von Ossietzky** (født 11. desember 1888 i Hyderabad, død 12. mai 1974 i Berlin; født **Maud Lichfield-Woods**) var en britisk-tysk kvinnesakskvinne og pasifist. Hun var datter av en britisk offiser og en indisk prinsesse, og var gift med den tyske pasifisten og fredsprisvinneren Carl von Ossietzky. Deres eneste barn var Rosalinda von Ossietzky-Palm.

## Liv og virke
### Bakgrunn
Hennes far døde da hun var 17 og moren et år senere, og hun reiste derfor til en tante i England, som sendte henne på et internat. Da hun ble voksen reiste hun til Manchester, hvor hun arbeidet som sykesøster, og etterhvert engasjerte seg i den engelske kvinnerettsbevegelsen.

### Ekteskap
I 1912 møtte hun Carl von Ossietzky på en kafé i Hamburg, og de giftet seg året etter i England. På dette tidspunktet hadde hun fremdeles en betydelig formue som hun hadde arvet etter faren. Denne ble imidlertid beslaglagt av britiske myndigheter ved utbruddet av første verdenskrig. 

Ved slutten av krigen flyttet familien Ossietzky fra Hamburg til Berlin. Der var Carl von Ossietzky utgiver av tidsskriftet *Weltbühne*. På grunn av hans mangesidige journalistiske virke ble det lite tid til familieliv. Datteren fortalte senere at «bladet slukte min far og gjorde min mor syk». Med denne sykdommen mente hun Mauds alkoholisme. Sykdommen var også grunn til at Carl von Ossietzky ikke ville la kona være alene, og derfor, til tross for innstendige råd, dro hjem til sin leilighet etter riksdagsbrannen, og derpå ble arrestert av to politimenn den 28. februar 1933.

Maud von Ossietzky tilbragte deretter en tid på et sanatorium i Berlin, og flyttet senere til svigerfaren i Hamburg. Etter at Carl von Ossietzky ble løslatt fra konsentrasjonsleir i 1936 møttes ekteparet igjen i Berlin. De siste to årene tilbragte Carl von Ossietzky på et sykehus i Berlin. Han døde i 1938. Maud von Ossietzky forsøkte å plassere prispengene mannen hadde mottatt i forbindelse med Nobelprisen fornuftig, og gikk til advokaten Kurt Wannow, som imidlertid underslo pengene.

### Etter annen verdenskrig
Etter annen verdenskrig forsøkte hun å videreføre mannens journalistiske virke, og fikk lisens av de britiske okkupantene til å utgi tidsskriftet *Carl von Ossietzky‘s Weltbühne*. De tidligere eierne av tidsskriftet *Neue Weltbühne*, som hadde utkommet i eksil til 1939, protesterte mot dette. I tillegg bestemte de britiske okkupantene at journalisten Peter de Mendelssohn skulle sensurere tidsskriftet, noe Maud von Ossietzky og hennes krets mislikte. Av denne grunnen flyttet hun utgivelsesstedet til den sovjetiske sonen i Berlin, og utgav det der under den gamle tittelen *Weltbühne*.

## Referanser


## Litteratur
* Maud von Ossietzky: *Maud von Ossietzky erzählt : Ein Lebensbild*, Berlin 1966
* Hermann Vinke: *Carl von Ossietzky*, Hamburg 1978
* Ursula Madrasch-Groschopp: *Die Weltbühne. Porträt einer Zeitschrift.* Buchverlag Der Morgen, Berlin 1983. Nachdruck: Bechtermünz Verlag im Weltbild Verlag, Augsburg 1999
Rama

Guden **Rama** er den syvende Avatar av Vishnu. Rama er en av hinduismens mest populære guder.

Rama er hovedpersonen i det indiske epos Ramayana; en prins i Ayodha som en dag skulle arve tronen sammen med sin kone Sita. Kongen hadde tre koner, men bare en av dem hadde en tronarving til sønn. Gjennom list fikk den ene konen kongen til å tro at han hadde lovet hennes sønn, Bharata, skulle bli konge. Kongen, som ikke ville bryte et løfte, fortalte dette til Rama. Rama trøstet kongen og fór i eksil med Sita og sin yngre bror, Lakshmana.

Kongen døde like etterpå. Bharata ville ikke bli konge, og fór dermed til skogen der Rama holdt til, for å få ham tilbake. Rama ville ikke gjøre noe som stred mot farens løfte, og ble værende i skogen. Bharata tok Ramas sandaler og plasserte dem på tronen som et symbol på at Rama var ekte herskeren i landet.

Mens Rama var i eksil jaktet han ned mange demoner. Sammen med apegeneralen Hanuman, og hans folk, beseiret de demonkongen på Lanka. Etter fjorten år i eksil, kom Rama tilbake og ble konge.

Rama er bilde på den perfekte sønn, Sita, den perfekte hustru og Lakshmana, den perfekte bror.

Helligdagen Ramanavami er til ære for Rama. Denne dagen feires 13 til 14. april.

For å komme ut til Lanka bygde Hanumans hær ifølge Ramayana ei bru fra fastlands-India til Sri Lanka. Denne eksisterer i dag og kalles Ramas bru. Ifølge tradisjonen utgjorde den en fastlandsforbindelse fram til 1500-tallet. Geologien støtter at man tidligere kunne krysse tørrskodd, men formasjonen er dannet naturlig.

## Eksterne lenker
*
Edogawa

**Edogawa** (江戸川区 -ku) er en av Tokyos 23 bydeler. Navnet kommer av elva som renner fra nord til sør langs den østre delen av bydelen.

Edogawa-ku ble grunnlagt i 1937, og er den bydelen som ligger lengst øst i Tokyo.
## Eksterne lenker
*
Ota (Tokyo)

**Ôta** (大田区 -ku) er en av Tokyos 23 bydeler. Den hadde .

Ôta-ku ble stiftet den 15. mars, 1947, og er den bydelen som ligger lengst sør i Tokyo.

## Referanser
Setagaya

**Setagaya** (世田谷区 -ku) er en av Tokyos 23 bydeler og også navnet på en av de mange nabolagene i bydelen.

Setagaya-ku ble grunnlagt den 15. mars, 1947. I Edo-perioden lå det 42 landsbyer i området. I 2008 hadde bydelen 844&nbsp;638 innbyggere og en befolkningstetthet på 13&nbsp;960 personer per kvadratkilometer hvilket er blant de høyeste i Tokyo. Setagaya ligger i den sørvestlige delen av Tokyo og er adskilt fra Kanagawa prefektur av elven Tama.

Bydelen er spesiell i så måte at den selv kaller seg for en by.

## Eksterne lenker
*
Childebert III

**Childebert III**, kalt **den rettferdige** (fransk: *le Juste*) (født 670 eller antagelig 683, død 23. april 711), var sønn av Teoderik III og Clotilda (eller Doda) og var frankernes konge (695&ndash;711). Han var tilsynelatende en marionett av rikshovmesteren Pipin av Heristal, selv om hans *placita* viser ham når han dømmer etter sin egen vilje, selv mot pipinideklanen. Hans kallenavn har ingen fornuftig begrunnelse uten at det muligens er et resultat av disse avgjørelsene, for *[[Liber Historiae Francorum]]* kaller ham en «berømt mann» og en «rettferdig mann av godt rykte».

Han giftet seg i 697 med Edonne og fikk en sønn med henne kalt Dagobert som etterfulgte ham. Det er mulig, men ikke særlig sannsynlig, at Klotar IV også var hans sønn. Han tilbrakte nesten hele livet i en kongelig vila ved Oise.

Det var under hans styre på seksten år at biskopen i Avranches, Aubert av Avranches, i 708 grunnla, på oppfordring fra Erkeengelen Mikael, klosteret i Mont-Saint-Michel. 

Da han døde 23. april 711, begynte det sørlige Gallia å bli uavhengig. Burgund under biskop Savarik av Auxerre, Aquitaine under hertug Odo den store og Provence under Antenor. Han ble gravlagt i kirken til St Stefan ved Choisy-au-Bac nær Compiègne.

## Referanser


## Eksterne lenker
* Oxfords merovingerside (engelsk)
* ''From Merovingians to Carolingians: Dynastic Change in Frankia'' (engelsk)
Katsushika

**Katsushika** (飾区 -ku) er en av Tokyos 23 bydeler.

Katsushika-ku ble grunnlagt den 15. mars, 1947.

## Områder
*Aoto 
*Higashi Horikiri 
*Higashi Kanamachi 
*Higashi Mizumoto
*Higashi Shin-koiwa 
*Higashi Tateishi 
*Higashi Yotsugi 
*Horikiri 
*Hosoda 
*Kamakura 
*Kameari 
*Kanamachi 
*Kosuge 
*Minami Mizumoto 
*Mizumoto 
*Mizumoto Koen 
*Niijuku 
*Nishi Kameari 
*Nishi Mizumoto 
*Nishi Shin-koiwa
*Ohanajaya 
*Okudo 
*Shibamata 
*Shinkoiwa 
*Shiratori 
*Takaramachi 
*Takasago 
*Tateishi 
*Yotsugi 

## Elver
*Arakawa
*Ayasegawa
*Edogawa
*Nakagawa

## Eksterne lenker
*
Klodvig IV

**Klodvig IV** (noen ganger **Klodvig III** dersom den *andre* Klodvig III regnes som en tronraner) (født 682, død 695), sønn av Teoderik III, var navnet frankernes enekonge fra 691, da han var ni år gammel og til han døde fire år senere. Selv om Klodvig IV blir kalt «frankernes konge», var han i virkeligheten kun en marionett, en *roi fainéant* («gjør&ndash;ingenting&ndash;konge») under den egentlige herskeren, Pipin av Herstal, rikshovmester i Austrasia, som fungerte som makten bak tronen.

Pipin styrte i navnet merovingerkongen Teoderik III, hvis signatur er bevart på en rekke kongelige chartere og dokumenter. Da Teoderik døde i 691 innsatte Pipin den unge Klodvig IV som konge. Da Klodvig døde lot Pipin han bli etterfulgt av hans bror Childebert III som etterfulgte ham som konge i 715. Disse merovinerkongene hadde residens ved blant annet Compiègne, Valenciennes, Noisy og Montmacq-sur-Oise.

## Referanser


## Eksterne lenker
*
* Oxfords merovingerside (engelsk)
Rosalinda von Ossietzky-Palm

**Rosalinda von Ossietzky-Palm** (født 1919, død 2000) var en tysk pasifist. Hun var datter av pasifisten Carl von Ossietzky og Maud Lichfield-Woods. Moren var datter av en britisk offiser og en indisk prinsesse. I 1933 flyktet hun til Storbritannia, og senere til Sverige, hvor hun bodde siden. Hun var aktiv i den internasjonale kampanjen som arbeidet for å gi fredsprisen til faren. I senere år arbeidet hun for å renvaske faren, som var dømt for landssvik og spionasje. Disse forsøkene mislyktes imidlertid da Tysklands høyesterett i 1992 avviste at det var noe grunnlag for å ta dommen fra 1931 opp til ny vurdering, og fastslo at Ossietzky ikke kunne frikjennes etter daværende rett.

## Referanser


## Eksterne lenker
* fredsakademiet.dk
FA Premier League 2004–2005

**FA Premier League 2004–2005** var den 13. sesongen av FA Premier League. Sesongen begynte i august 2004 og varte til mai 2005. Chelsea ble ligamester, klubbens første Premier League-tittel og andre ligatittel totalt. Klubben satte ny rekord i antall poeng, med 95. Chelsea tapte bare én kamp hele sesongen, borte mot Manchester City.

Crystal Palace, Southampton og Norwich City rykket ned.

## Tabell

## Statistikk
### Toppscorerlisten

### Månedens spiller og manager

## Opprykk
De tre dårligste klubbene i Premier League rykket automatisk ned til Championship og de to beste klubbene i Championship rykket automatisk opp til Premier League. Play-off ble spilt der klubbene som kom på tredje, fjerde, femte og sjetteplass i Championship spilte om en plass i Premier League.

**[[Football League Championship 2004–2005]]:**

|}

;Play-off

## Referanser


## Se også
* FA Premier League
Quintana Roo

Delstaten **Quintana Roo** er en av Mexicos 31 delstater. Den befinner seg lengst nordøst i landet, på østkysten av Yucatánhalvøyen ut mot Det karibiske hav. Mot vest ligger delstatene Yucatán og Campeche, mot sør ligger Guatemala og mot sørøst ligger Belize. Arealet er på 42&nbsp;361 km². Befolkningstallet er på ca. 1,3 millioner mennesker. Av disse bor omtrent halvparten i Cancún-området i nord, mens hovedstaden Chetumal er mindre og ligger sør i delstaten.

## Geografi
Quintana Roo er en del av Yucatánhalvøya, som er et kalkfjellsskjold med få elver og vann, hvor regnvannet samles i naturlige underjordiske huler, kalt cenoter. Nedbøren er størst i sør, og dermed er skogen tettest her, mens det er mer åpne savanner i nord. Kystområdene av Yucatán er preget av store korallrev som strekker seg fra Cancún forbi Belize og til Honduras. Etter barriererevet i Australia er dette verdens lengste korallrev. De største øyene utenfor kysten er Cozumel, Mexicos største øy, samt Isla Mujeres.

Området er også utsatt for orkaner, og i 2005 lå orkanen Wilma over Cancún/Cozumel-området i to dager, og anrettet omfattende skader.

## Historie
Dagens Quintana Roo var i maya-perioden blant de tettest befolkede i mayaverdenen. Tallrike ruinbyer vitner ennå i dag om denne blomstringen: Chacchoben, Chakanbakán, Chamax, Cobá, Dzibanché, Ichpaatán, Kohunlich, Muyil, Oxtankah, Tankah, Tulum, Tupak, Xel-Há og Xcaret. Denne kulturen var imidlertid i forfall ved spanjolenes ankomst. I Quintana Roo kjempet mayaene hardt mot de spanske inntrengerne, og særlig i de uveisomme innlandsstrøkene i sør fikk mayaene være i fred i lange perioder. Under «kastekrigen» i 1847–1855, som var et opprør mot den spansktalende overklassen på halvøya, var den sørlige delen av delstaten et tilfluktssted for maya-opprørere.

I 1902 ble Quintana Roo utskilt fra delstaten Yucatán som føderalt territorium og gitt navn etter frigjøringshelten Andrés Quintana Roo. Først i 1974 fikk Quintana Roo full status som delstat.

Fra runft 1970 ble Cancún utviklet som en turistby. På få år har byen gjennomgått en eksplosiv utvikling som internasjonal ferieby. Utviklingen kryper også nedover kysten, som har fått navnet Riviera Maya, og steder som Cozumel og Playa del Carmen utvikler seg i samme retning.

## Befolkning
Den opprinnelige befolkningen er mayaene, som lenge hadde dette uveisomme området stort sett for seg selv. Det har imidlertid vært stor innflytting av meksikanere fra andre deler av landet som følge av den storstilte utbyggingen, noe som forspansker språket. Imidlertid holder mayaspråkene stand sør i delstaten.

## Se også
* Liste over kommuner i delstaten Quintana Roo
## Eksterne lenker
*
Vear

**Vear** er et tettsted i Tønsberg og Sandefjord kommuner i Vestfold. Tettstedet har totalt  innbyggere per , med 99 % i Tønsberg. 

Vear er å regne som en forstad til Tønsberg by, og ligger langs fylkesvei 303. Store våtmarker og jordbruksområder skiller tettstedet Vear fra bybebyggelsen i nord, og det er avgrenset av Akersvannet mot vest og jordbruksområder og Robergvannet naturreservat mot resten av Sandefjord mot sør.

## Stedet
Vear skole ble bygd i 1974, og er barneskole for Vear-området samt ungdomsskole for Vear og Sem.

Postkontoret på Vear har blitt lagt ned, og tilbudet har siden 2002 blitt ivaretatt av Post i butikk. Postnummeret for Vear er 3173 og 3172 Vear for (Bjelland og Hogsnes).

Vear arbeidskirke ligger på Vear.

På Vear ligger også flerbrukshallen Vearhallen, med innendørs klatrevegg, håndballbane og tribuneplass til ca. 300 personer. Hallen ligger i tilknytning til Vear skole og Vear IF sitt idrettsanlegg. Foruten hallen består idrettsanlegget av 3,7 kilometer med lysløype, klubbhus med garderober, treningsbane på grus, 11’er- og 7’er-fotballbane og sandvolleyballbane. 
I 2014 ble Vear IF Discgolf etablert med en 18 hulls bane i lysløypa og omkringliggende områder. 
I 2008 ble en ny del av anlegg åpnet, med 7’er-bane på kunstgress og ny 11’er-bane.
I 2020 ble også Kiwi parken etablert, en aktivitetspark som ligger ved fotballanlegget.

Vestfold Golfklubb med sine to 18- og 9-hulls baner ligger også på Vear. Det gjør også .

## Grenseregulering

Vear lå til 1. januar 2017 både i Tønsberg og i Stokke kommune.

I forbindelse med kommunesammenslåingen mellom Sandefjord, Stokke og Andebu fra 1. januar 2017, ble grensen mot den nye kommunen justert, slik at tettstedet Vear i sin helhet ble liggende i Tønsberg kommune. Dette er som følge av innbyggernes ønsker, og omfatter Vear og Bruaåsen i tidligere Stokke og områdene Hogsnes, Bjelland og Smørberg som allerede tilhørte Tønsberg.

Den nye grensen ble lagt slik at fra Akersvannet ble gården Råstad nordre overført til Tønsberg, mens Råstad søndre ble værende i nye Sandefjord kommune (gamle Stokke kommune), videre sydover langs vestsiden av Vearåsen og Robergåsen, nordover langs Sjuestokkmyra, og deretter østover til Vestfjorden, slik at området Sjuestokkskogen ble lagt til Tønsberg. Friluftsområdet med golfbanen og området Skogro ble værende i den nye Sandefjord kommune.

## Referanser
Dagobert III

**Dagobert III** (ca. 698–715) var frankernes konge fra 711 til 715.

Han var sønn av Childebert III og Edonne. Han etterfulgte sin far som leder for de tre frankiske kongedømmene, Neustria og Austrasia som hadde vært forent siden Pipins seier ved Tertry i 687, og Burgund i 711, tolv år gammel. Den virkelige makten, derimot, forble hos rikshovmesteren Pipin av Herstal som døde i 714. Pipins død førte til åpen konflikt mellom hans arvinger og de neustriske adelsmennene som valgte hoffmenn. 

Mens oppmerksomheten var rettet mot frisierne i nord, begynte områder i det sørlige Gallia å rive seg løs i Dagoberts korte tid: Savarik, den kjempende biskopen av Auxerre, underla seg Orléans, Nevers, Avallon og Tonnerre, Odo den store i Toulouse og Antenor i Provence var i praksis uavhengige magnater. 

## Referanser


## Eksterne lenker
* Oxfords merovingerside: Dagobert III (engelsk)
Commandos: Behind Enemy Lines

***Commandos: Behind Enemy Lines*** er et sanntids taktikkspill utviklet av spanske Pyro Studios, utgitt til PC sommeren 1998. Det er det første spillet i Commandos-serien.

*Commandos* er satt under den andre verdenskrig, og spilleren skal påta seg rollen som en offiser som skal styre et lag allierte elitesoldater gjennom 26 forskjellige oppdrag bak tyskernes linjer. En orientering blir gitt før oppdragene skal begynne, og er delt inn i to deler: Den første delen fokuserer på bakgrunnen for oppdraget, og hvor det skal finne sted. Den andre delen av orienteringen går ut på, ved hjelp av oppdragets kart, å beskrive målene som kommandosoldatene skal fullføre. Den andre delen inneholder også viktig informasjon de trenger å vite, og hva de må gjøre for å komme seg vekk fra området etter at oppdraget er overstått. Underveis kan de bruke granater eller håndtere andre eksplosiver, kan skjære seg gjennom gjerder og sette opp feller, og en snikskytter kan ta ut mål, og behandle skader med førstehjelpsutstyr.

Man kan også spille en spion kan bruke fiendtlige uniformer, og kan drepe motstandere med en dødelig injeksjon. Hvis en fiende oppdager noe mistenkelig, for eksempel å se fotspor eller døde kropper, eller høre skudd og andre uvanlige lyder, vil de umiddelbart undersøke hva årsaken til dette er. I de fleste oppdrag vil en alarm bli utløst hvis fienden oppdager at de er under angrep. Når dette skjer, kommer fienden til å bli mer aktive, og de kan utplassere enda flere soldater for å patruljere området. Hvis alarmen går, blir fullføringen av et oppdrag mye vanskeligere - og i enkelte oppdrag vil lyden av en alarm føre til at oppdraget umiddelbart mislykkes.

## Etterfølgere

*Behind Enemy Lines* ble etterfulgt av foreløpig fire spill i Commandos-serien,
***'
*''[[Commandos 2: Men of Courage]]''
*''[[Commandos 3: Destination Berlin]]''
***'

## Eksterne lenker
* Fanside
Zhemgang

**Zhemgang** (tidligere *Shemgang*) er et av de 20 dzongkhag (fylkene) i Bhutan.  Det grenser til Sarpang, Trongsa, Bumthang, Mongar og Samdrup Jongkhar dzongkhag, og til den indiske delstaten Assam i syd.

Fylket var lenge underutviklet og er fremdeles et av de mest utilgjengelige hva angår veier. Landbruket lider under mangel på veier og jordkultur. I sørfylket er det derfor fremdeles utstrakt svedjebruk, *Tseri*.

Tidlig på 1990-tallet etablerte separatister fra *United Liberation Front of Asom* geriljabaser i skogområder i sydlige Zhemgang.  Herfra angrep de mål i India. 15. desember 2003 ledet kong Jigme Singye Wangchuck en militær operasjon, støttet av India, som drev opprørerne ut av fylket. På grunn av disse urolighetene er fylket stengt for utenlandske turister. 

## Gewog
Zhemgang består av 8 *[[gewog]]*, underdistrikt:
*Bardho Gewog
*Bjoka Gewog
*Goshing Gewog
*Nangkor Gewog
*Ngangla Gewog
*Pangkhar Gewog
*Shingkhar Gewog
*Trong Gewog

## Eksterne lenker
* Zhemgang Dzongkhag
* Bhutan Portal
Håvåsen skole

**Håvåsen skole** er en ungdomsskole i Haugesund, som hovedsakelig tar inn elever fra forrige årets 7. klasser fra Lillesund Skole, Brakahaug Skole og Rossabø Skole. Skolen ligger ikke langt fra sentrum og Lillesund skole. Håvåsen skole ble bygget i 1967 og er en ungdomsskole med rundt 400 elever, fra 8 til 10 klasse. Rektor ved skolen er Bente Dyngen (2025). 

Skolen har siden 2006 vært under utbygging, nytt administrasjonsbygg, musikkrom, blackbox, og gymsal står ferdig. I februar 2025 åpnet de nytt uteområde. 

## Eksterne lenker
* Håvåsen skole 
* Pedlex ''om Håvåsen skole''
* Nettavisen www.haaavis.com
FA Premier League 2001–2002

**FA Premier League 2001–2002** var den tiende sesongen av FA Premier League. Arsenal vant Premier League for andre gang, klubbens tolvte ligatittel totalt. Arsenal vant også FA-cupen og ble dermed den andre klubben som tok The Double for andre gang.

Ipswich Town, Derby County og Leicester City rykket ned.

## Tabell

## Statistikk
### Toppscorerlisten

### Månedens spiller og manager

* [[Gérard Houllier]] og [[Phil Thompson]] delte prisen.

== Opprykk ==
De tre dårligste klubbene i Premier League rykket automatisk ned til 1. divisjon og de to beste klubbene i 1. divisjon rykket automatisk opp til Premier League. Play-off ble spilt der klubbene som kom på tredje, fjerde, femte og sjetteplass i 1. divisjon spilte om en plass i Premier League.

*'Football League 1. divisjon 2001–2002:'''

|}

;Play-off

## Referanser


## Se også
* FA Premier League
Wangdue Phodrang

**Wangdue Phodrang** (eller *Wangdi Phodrang*) er et av de 20 dzongkhag (fylkene) i Bhutan.

Wangdue Phodrang grenser til Dagana og Tsirang i sør, til Trongsa i øst, Thimpu og Punakha i vest. I nord grenser det til Gasa dzongkhag og dels riksgrense mot Tibet.  

Fylket deler navnet med fylkets dzong fra 1638, og med markedsplassen utenfor dzonget. Navnet sies å stamme fra Shabdrung Ngawang Namgyal, som lette etter et egnet sted å anlegge et dzong for å forhindre angrep sydfra. På dette stedet møtte han en gutt ved navn Wangdi som lekte ved elva, og han kalte dzonget "Wangdi's Palass".  

Fylket ligger mellom 800 og 4000 moh., og 65% av arealet er skogkledd. Fylket berøres av to nasjonalparker: **Jigme Dorji National Park** i nord, og **Black Mountain National Park** som dekker store deler av fylket.

Det er tre asfalterte veier i Wangdue Phodrang dzongkhag. Hovedveien vest-øst kommer inn i fylket ved **Dochu La**-passet, krysser elva **Pana Tsang Chhu** ved Wangdue Phodrang dzong, og fortsetter østover til Tongsa. En sidevei går nordover fra Wangdue Phodrang til Punakha dzong og et stykke videre, dette fortsetter som ganveien til Gasa fylke. En annen sidevei tar av sydover fra hovedveien øst for fylkeshovedstaden og går til klosteret **Phobji** og til **Gangteydalen** hvor man kan se den sjeldne svarthalstranen (*Grus nigricollis*).

## Gewog
Wangdue Phodrang består av *[[gewog]]*, underdistrikt:
*Athang Gewog
*Bjena Gewog
*Daga Gewog
*Dangchu Gewog
*Gangte Gewog
*Gasetsho Gom Gewog
*Gasetsho Om Gewog
*Kazhi Gewog
*Nahi Gewog
*Nyisho Gewog
*Phangyuel Gewog
*Phobji Gewog
*Ruepisa Gewog
*Sephu Gewog
*Thedtsho Gewog

## Eksterne lenker
* Wangdue Dzongkhag
* General Information
Gulveis

**Gulveis** (*Anemone ranunculoides*) er en flerårig urt i soleiefamilien (Ranunculaceae) og tilhører symreslekta (*Anemone*), som blant annet også omfatter hvitveis (*A. nemorosa*). I Norge regnes arten som «livskraftig». Den har nærmest signalgule blomster og er giftig.

Gulveis er valgt til kommuneblomst for Bærum.

## Biologi
Gulveisen blir 5–20 cm høy. De blomstrende skuddene kommer fra krypende jordstengler, og hver stengel har tre blader midt på stengelen slik som hvitveis. Blomstene ligner også på hvitveisens, men den har nesten alltid fem blomsterblader som er hårete på utsida – hvitveis har gjerne flere blomsterblad som er glatte. Den mest iøynefallende forskjellen i tillegg til blomsterfargen er at gulveisen som regel har to blomster per stengel mot hvitveisens ene. Gulveis og hvitveis kan hybridisere og kalles da *[[Anemone nemorosa × ranunculoides|*Anemone nemorosa* × *ranunculoides*]]*.

Gulveisen blomstrer hovedsakelig i april–mai. Primærhabitatet er skog, men den vokser også langs bekker, i parker og på enger. Arten er vanlig i store deler av Europa, nordover til Skandinavia og Finland. Den er også innført til Storbritannia. I Norge vokser gulveisen spredt, men kan allikevel være lokalt ganske vanlig noen steder. Den finnes i hovedsak på Østlandet, spesielt i Bærum–Ringerike traktene, langs Mjøsa og enkelte plasser i Nord-Trøndelag, Salten og Troms. Gulveis blir dessuten dyrket.

## Galleri

Anemone ranunculoides (xndr).jpg
Anemone ranunculoides 210406a.jpg
Anemone ranunculoides 001.jpg
Anemone ranunculoides 030405a.jpg
Anemone ranunculoides.jpg
Anemone ranunculoides group.jpg
Keltavuokko Anemone ranunculoides.jpg
Anemone ranunculoides 030405.jpg


## Referanser




## Eksterne lenker
*
James Marsters

**James Wesley Marsters** (født 1962) er en amerikansk skuespiller og musiker. Marsters fikk sitt gjennombrudd som den populære rollefiguren Spike, en platinablond, britisk vampyr i TV-serien *[[Buffy, vampyrenes skrekk]]* og spin-offserien *[[Angel (Buffy)|Angel]]* (1997–2004). Siden har han spilt andre science fiction-roller som superskurken Brainiac i *[[Smallville]]*, kaptein John Hart i *[[Torchwood]]* og Barnabas Greeley i *[[Caprica]]*.

Marsters har også spilt i filmer. Han hadde hovedrollen i krimfilmen *[[Cool Money]]* (2005) og en viktig rolle i skrekkfilmen *Shadow Puppets* (2007). I 2007 spilte han en mindre rolle (John) i filmen *[[P.S. I Love You (film)|P.S. I Love You]]*, og han var hovedskurken Piccolo i eventyrfilmen *[[Dragonball Evolution]]* i 2009. Han har også spilt astronauten Buzz Aldrin, i *Moonshot* (2009).

Som sanger og låtskriver var Marsters i 2003–2004 vokalist i bandet Ghost of the Robot. Bandet tok en pause i 2005 og ble gjenforent i 2010. Han har gitt ut to soloplater: *Civilized Man* (2004) og *Like a Waterfall* (2007) og har hatt konserter over hele verden. Han er en populær gjest på Comic Cons (messer for popkultur-fans) i USA og Canada.

James Marsters giftet seg med Patricia Rahman Marsters i 2011. Han har en sønn, Sullivan (f. 1996), fra et tidligere ekteskap med Liane Davidson.

## Diskografi
Soloalbum:
* *Civilized Man* (2005)
* *Like a Waterfall* (2007)

Med Ghost of the Robot:
* *Mad Brilliant* (2003)
* *B-Sider* (2011)
* *Murphy's Law* (2011)
* *Bourgeois Faux Pas* (2015)

## Filmografi
### Film
* *[[House on Haunted Hill]]*
* *[[Chance]]*
* *[[Shadow Puppets]]*
* *Superman: Doomsday*
* *[[P.S. I Love You]]*
* *[[Dragonball Evolution]]*
* *Dudes & Dragons*

### Fjernsyn
* *[[Northern Exposure]]*
* *[[Medicine Ball]]*
* *Moloney*
* *[[Buffy, vampyrenes skrekk]]*
* *[[Angel (TV-serie)|Angel]]*
* *[[Millennium (TV-serie)|Millennium]]*
* *[[Winding Roads]]*
* *[[The Enforcers]]*
* *[[Strange Frequency]]*
* *[[Andromeda (TV-serie)|Andromeda]]*
* *Spiderman: The New Animated Series*
* *[[The Mountain]]*
* *[[Cool Money]]*
* *[[Smallville]]*
* *[[Sporløst forsvunnet]]*
* *Saving Grace*
* *[[Torchwood]]*
* *The Capture of the Green River Killer*
* *The Clone Wars*
* *[[Moonshot]]*
* *High Plains Invaders*
* *[[Numb3rs]]*
* *The Super Hero Squad Show*
* *[[Løgner (TV-serie)|Løgner]]*
* *[[Caprica]]*
* *[[Hawaii Five-0]]*
* *[[Supernatural]]*
* *[[Three Inches]]*
* *Métal Hurlant Chronicles*
* *Wedding Band*
* *[[Warehouse 13]]*
* *[[Scooby-Doo! Mysteriegjengen]]*
* *[[Ultimate Spider-Man (TV-serie)|Ultimate Spider-Man]]*
* *Witches of East End*
* *The Devil You Know*
* *ViDiOTS*
* *[[Dragon Ball Super]]*
* *[[Marvel’s Runaways]]*

## Referanser


## Eksterne lenker
* 
*  
*
«Fra Stalheim»

**«Fra Stalheim»** (1842) av I.C. Dahl (1788–1857) regnes som et hovedverk i den norske nasjonalromantiske malerkunsten. Bildet er basert på skisser fra juli 1826, og ble utført i Dahls atelier i Dresden. 

Bildet er et *tour de force* i nasjonalromantiske motiver, og i komposisjon. Den doble regnbuen markerer fjellenes betydning, mens forgrunnen viser bjørk og andre eksempler på norsk fjellflora, samt et klyngetun gjengitt med respekt og interesse for norsk byggekunst.

Bildet måler 190 x 246 cm, er utført i olje på lerret, og eies av Nasjonalmuseet for kunst, arkitektur og design. Det ble gitt i gave til museet av Carl Gustav Wedel-Jarlsberg i 1914.

## Referanser

## Eksterne lenker
* Fra Stalheim i Gigapixeloppløsning fra Google Art project
Ghost of the Robot

**Ghost of the Robot** var et amerikansk rockeband. Vokalisten var skuespilleren James Marsters, og de andre medlemmene var Charlie DeMars, Aron Anderson, Steve Sellers og Kevin McPherson. Bandet spilte inn kun ett album, *[[Mad Brilliant]]*. Platen var en suksess og førte til turneer i Europa i 2003 og 2004. Under den siste turneen gav de ut EP-en «It's Nohing», som skulle være en smakebit på deres neste album, men dette kom aldri.

James Marsters har fortsatt karrieren alene som skuespiller og soloartist.

## Eksterne lenker
* 
* 
*
FA Premier League 1996–1997

**FA Premier League 1996–1997** var den femte sesongen av FA Premier League. Manchester United vant Premier League for andre sesong på rad, klubbens fjerde Premier League-tittel og ellevte ligatittel totalt.

Sunderland, Middlesbrough og Nottingham Forest rykket ned til 1. divisjon.

## Tabell

*1 Middlesbrough ble trukket 3 poeng da de ikke stilte lag mot Blackburn Rovers i desember 1996.

## Statistikk
### Toppscorerlisten

### Månedens spiller og manager

## Opprykk
De tre dårligste klubbene i Premier League rykket automatisk ned til 1. divisjon og de to beste klubbene i 1. divisjon rykket automatisk opp til Premier League. Play-off ble spilt der klubbene som kom på tredje, fjerde, femte og sjetteplass i 1. divisjon spilte om en plass i Premier League.

**[[Football League 1. divisjon 1996–1997]]:**

|}

;Play-off

## Referanser


## Se også
* FA Premier League
FA Premier League 1994–1995

**FA Premier League 1994–1995** var den tredje sesongen av FA Premier League. Blackburn Rovers vant ligaen, klubbens tredje ligatittel totalt.

Norwich City, Leicester og Ipswich Town rykket ned til 1. divisjon.

## Tabell

## Toppscorerlisten

* [[Alan Shearer]] og [[Chris Sutton]] delte prisen.


== Opprykk ==
De fire dårligste klubbene i Premier League rykket automatisk ned til 1. divisjon og den beste klubben i 1. divisjon rykket automatisk opp til Premier League. Play-off ble spilt der klubbene som kom på andre, tredje, fjerde og femteplass i 1. divisjon spilte om en plass i Premier League.

*'Football League 1. divisjon 1994–1995:'''

|}

;Play-off

## Referanser


## Se også
* FA Premier League
Hauptsturmführer

**Hauptsturmführer** var en paramilitær grad i Schutzstaffel (SS) fra 1934 til 1945. Graden tilsvarte Hauptmann i Wehrmacht, det vil si kapteins nivå i Wehrmacht, og var rangert under *[[Sturmbannführer]]* og over *[[Obersturmführer]]*. 

Graden var utviklet fra den eldre graden Sturmhauptführer, som ble opprettet i Sturmabteilung (SA) i 1928. SS brukte den eldre betegnelsen fra 1930 til 1934, men endret navnet etter De lange knivers natt. 

Hauptsturmführer var den graden flest offiserer i SS hadde under andre verdenskrig, og flere av de mest beryktede medlemmene av SS hadde denne graden, blant dem Josef Mengele, Klaus Barbie, Alois Brunner og Amon Göth. 

Blant nordmenn som hadde denne graden var Ragnar Berg, Aage Henry Berg, John Braseth, Henrik Natvig Bruun, Per Børesen, Walter Fyrst, Felix Hartmann, Frode Halle, Leif Oddsønn Klingenberg, Olaf Trygve Lindvig, Asbjørn Reppen, Karsten Ivar Sveen, Erling Loktu Waksvik, Othar Eivind Lislegaard og Fridtjof Sverre Wraal.

Insigniene var tre sølvknapper og to sølvstriper på en svart skulderklaff, som ble båret på motsatt side av enhetsinsigniene. Når feltgrå uniform ble båret, brukte Hauptsturmführere også insigniene til en Hauptmann i hæren. 
## Referanser


## Eksterne lenker
*
Mohan Pokharel Vaidya

**Mohan Pokharel Vaidya** (En annen omskriving bruker *Baidya*) , partinavn **Kiran** (han skal også ha brukt navnet *Agam*), (født 1937) er en kommunistleder i Nepal. Han er medlem av politbyrået (sentralkomiteens ledende del) i NKP (Maobadi) og rekna som en ledende ideolog og politiker.

Han har en masters degree fra Tribhuvan-universitetet.

Noen mener han er strategen bak *Jana Yuddha* (*folkekrigen*) som maoistene starta i 1996.

I 1985 brøyt flertallet i NKP (Masal) med partileder Mohan Bikram Singh og danna et parti med et forvirrende likt navn: NKP (Mashal) (to litt forskjellige skrivemåter for det samme ordet på nepali, *fakkel*).

*Mohan Vaidya* var den første generalsekretæren i det nye partiet.

I 1986 gjennomførte NKP (Mashal) noe som kan virke som et mislykka opprørsforsøk. I partihistoria fikk det navnet *sektorhendinga* (The Sector Incident). Det blei oppsummert som en politisk feil, og førte til at mange i partiledelsen måtte gå. Et resultat blei at Vaidya trakk seg som generalsekretær, og Prachanda overtok.

Men dette ser ikke ut til å ha skapt mistillit til Vaidya som en helt sentral leder i den maoistiske bevegelsen. Han fulgte med i partisammenslåinga med andre partier som skapte NKP (Ekda Kendra) i 1990, og i partisplittelsen der flertallet i dette partiet omdøpte seg til NKP (Maobadi) i 2004–2005.

Under opprøret fra 1996 har han sittet helt sentralt i høyt betrodde poster i partiledelsen. Ifølge etterretningsrapporter skal han ha hatt ansvaret for Kathmandu-dalen og kommandoen over den sentral-østlige sektoren.

Den kongelige regjeringas vurdering av Vadiyas betydning  blei uttrykt gjennom at den i april 2002 lovet ei belønning på 5 millioner rupees for å ta tre maoistledere døde eller levende: Prachanda, Baburam Bhattarai og Kiran.

29. mars 2004 blei Vaidya arrestert i byen *Siliguri* i  Vest-Bengal, India, der han hadde gått kjennom en øyeoperasjon. *Narayan Vikram Pradha* blei arrestert sammen med ham.

Han blei anklaga for å føre krig mot India. To organisasjoner i Nepal, *The Nepal Women's Association (Revolutionary)* og *the Akhil Nepal Trade Union Mahasangh (Revolutionary)* svarte med å oppfordre til boikott av indisk film.

NKP (Maobadi) starta ei internasjonal kampanje for å få ham fri, og har også appellert til den indiske regjeringa etter at forholdet mellom partiet og Delhi blei sterkt forbedra i 2005.

Etter den formelle fredsslutninga i Nepal i november 2006 blei Vadiya frigitt 30. november samme år.

## Se også
* NKP(Maobadi)
* NKP(Maobadi), forhistorie
* NKP (Chautho Mahadhiveshan) (fjerde landsmøte)
* NKP (Masal)
* NKP (Mashal) 
* NKP (Ekda Kendra)
* Mohan Bikram Singh
* Prachanda
* Baburam Bhattarai
* United Left Front (Nepal 1989)
* Samyukta Janamorcha Nepal